І яшчэ адна акалічнасць, якая адыграла немалаважную ролю ў станаўленні Макара Паслядовіча як пісьменніка: у перыядычным выданні для сялян і аб сялянах лічылі за гонар пісаць вядомыя ў літаратурным асяроддзі рэспублікі Пятрусь Броўка, Пятро Глебка, Кандрат Крапіва... На агеньчык у рэдакцыю “Беларускай вёскі” часта заходзілі Янка Купала і Якуб Колас. Так што крытыкаў у маладога супрацоўніка газеты хапала. Усе яны бачылі, што ў Макара есць пэўныя задаткі для творчай работы, у яго свой стыль.